|  |
| --- |
|  |

**U**dvikling

**L**igestilling

**F**orskellighed

|  |  |
| --- | --- |
| ULF | Vedtægter 2011 |

**Navn og hjemsted**

Vedtægt nr.1

Stk. 1 Udviklingshæmmedes LandsForbund, i daglig tale ULF.

**Formål**

Vedtægt nr. 2

Stk. 1 ULF’s formål er, at arbejde for, at udviklingshæmmede er selvbestemmende over alt, der vedrører deres livssituation.

Stk. 2 ULF skal arbejde med at skabe kontakt mellem udviklingshæmmede over alt i Danmark.

**Medlemmer**

Vedtægt nr.3

Som **stemmeberettiget medlem** i ULF kan optages

Stk. 1 Alle udviklingshæmmede i Danmark.

Stk. 2 Alle grupper/sammenslutninger i Danmark af udviklingshæmmede.

**Fuldgyldigt medlem** er man

Stk. 3 Når man har betalt kontingent. Overskrides det faste tidspunkt for betaling, mister man sin stemmeret.

Som **støttemedlemmer,** hvilket vil sige medlemmer uden stemmeret

Stk. 4 Alle foreninger, virksomheder og institutioner.

Stk. 5 Alle personer i Danmark

Stk. 6 Alle medlemmer både stemmeberettigede og støttemedlemmer, skal gå ind for ULF’s formål.

Stk. 7 Alle medlemmer betaler et årligt kontingent til ULF. Kontingentet fastsættes på landsmødet.

Stk. 8 Medlemmer kan melde sig ud af ULF ved at give skriftlig besked herom til landsforbundets kontor. Udmelding sker med virkning fra kontingent udløb.

**Landsmødet**

Vedtægt nr.4

Stk. 1 ULF’s øverste myndighed er landsmødet,

Stk. 2 Landsmødet afholdes i alle ulige år.

Stk. 3 Det er ULF’s hovedbestyrelse der beslutter, hvor og hvornår landsmødet skal afholdes.

Stk. 4 Hovedbestyrelsen skal senest 6 måneder før afholdelse af landsmødet, skriftlig udsende indkaldelse til medlemmer og medlemsforeninger.

**Valg af delegerede til ordinær/ekstraordinært landsmøde**

Vedtægt nr. 5

Stk.1 Danmark opdeles i lokalkredse.

Stk.2 Medlemmer af ULF stemmer i den lokalkreds hvor man bor, medmindre der er udtalt ønske om tilknytning til en anden lokalkreds.

Stk. 3 I Lokalkredsens valg af delegerede til landsmødet gælder: En person 1 stemme. Grupper/sammenslutninger uanset medlemstal, har 2 stemmer.

Stk.4 Hver lokalkreds er repræsenteret med mindst 2 delegerede.

Stk.5 Lokalkredsen øger antallet af delegerede med 1, hver gang det stemmeberettigede antal i lokalkredsen stiger med 50

Stk.6 Såfremt der i en lokalkreds ikke foretages nogen valghandling, kan ULF’s hovedbestyrelse ekstraordinært udpege 2 delegerede fra lokalkredsen til, at deltage på landsmødet.

**Landsmødets gennemførsel**

Vedtægt nr. 6

Stk.1 Dagsorden til landsmødet skal mindst indeholde følgende punkter: Valg af ansvarlig mødeleder og referent. Valg af sekretær for mødeleder og referent. Hovedbestyrelsens toårs beretning, fremlægges til debat og godkendelse. Revideret regnskab fremlægges til godkendelse. Handlingsplan for de følgende 2 år. Indkomne forslag. Budget og kontingent for de følgende 2 år. Valg af formand/næstformand. Eventuelt.

Stk.2 Forslag som medlemmer ønsker behandlet på landsmødet, skal sendes skriftlig til hovedbestyrelsen, senest 3 måneder før landsmødet.

Stk.3 Senest 2 måneder før landsmødet, skal hovedbestyrelsen skriftlig udsende dagsorden for mødet. Alt materialet bliver udleveret og gennemgået på landsmødet.

Stk.4 Til ansvarlig mødeleder og referent kan der kun vælges udviklingshæmmede. Som hjælper kan vælges ikke udviklingshæmmede.

Stk.5 Det er kun de fremmødte valgte delegerede og hovedbestyrelse, der har stemmeret.

Stk.6 Der stemmes ved håndsoprækning. Der stemmes skriftlig, hvis blot en delegeret ønsker skriftlig afstemning.

Stk.7 Der stemmes altid skriftlig ved valg til formand/næstformand.

Stk.8 Alle afstemninger afgøres ved flertal.

Stk.9 For vedtægtsændringer kræves der stemmeflertal på 2/3.

Stk.10 Der skal føres referat af landsmødets beslutninger og mindretalsudtalelser. Beslutninger nedskrives og godkendes punkt for punkt ifølge dagsordnen.

**Ekstraordinær landsmøde**

Vedtægt nr. 7

Stk.1 Hovedbestyrelsen kan indkalde til ekstraordinært landsmøde.

Stk.2 Hvis mindst 1/5 af medlemmerne skriftlig indsender begrundet ønske om det, skal hovedbestyrelsen indkalde til ekstraordinært landsmøde. Det skriftlige ønske skal indeholde en begrundelse for ønsket om et ekstraordinært landsmøde.

Stk.3 Hovedbestyrelsen skal udarbejde et forslag til dagsorden, efter de indsendte begrundelser for ekstraordinært landsmøde.

Stk.4 Afholdelsen af et ekstraordinært landsmøde kan tidligst ske med 2 måneders varsel. Det ekstraordinære landsmøde skal være afholdt inden for 4 måneder efter fremsendt ønske herom

**Vedtægterne er gældende for alle udviklingshæmmede over 30 år, foreninger og sammenslutninger samt enkelte støttemedlemmer og støttesammenslutninger.**

**Hovedbestyrelsen**

Vedtægt nr. 8

Stk.1 ULFs hovedbestyrelse består af formand, næstformand, sekretær og et medlem udpeget af ULF-Ungdom samt et medlem fra hver lokalkreds.

Stk.2 Formanden for ULFs hovedbestyrelse, er landsforbundets formand.

Stk.3 Det er hovedbestyrelsen, opgave at følge op på handlingsprogrammet.

Stk.4 Hvis formanden går af, bliver næstformanden formand indtil næste landsmøde. Hovedbestyrelsen udvælger ny næstformand frem til næste landsmøde.

Stk.5 Landsformanden og næstformand vælges for 4 år af gangen, forskudt af hinanden.

Stk.6 Man kan kun vælges til ULFs hovedbestyrelse, hvis man er myndig og udviklingshæmmet.

Stk.7 Formanden og 2 bestyrelsesmedlemmer er tegningsberettiget for gæld m.v. op til 150.000 ved låneoptagelser, økonomisk forpligtelser m.v. for beløb derover, skal hele bestyrelsen tegne/underskrive.

**Hovedbestyrelsens arbejdsform**

Vedtægt nr.9

Stk.1 Landsformanden leder arbejdet i hovedbestyrelsen, er formanden ikke tilstede, overdrages dette hverv til næstformanden.

Stk.2 Landsforbundets kontor skal være behjælpelig med forberedelsen af hovedbestyrelsen møder, både hvad angår politisk indhold som praktisk planlægning.

Stk.3 Formanden er den der sørger for, at der udarbejdes budget og regnskab.

Stk.4 Hovedbestyrelsen kan beslutte at give tabt arbejdsfortjeneste eller godtgørelse af udgifter til hovedbestyrelsesmedlemmer, hvis arbejdsopgaverne kræver det.

Stk.5 Hovedbestyrelsen kan vælge at indkalde personer med speciel viden til at arbejde i hovedbestyrelsen i en tidsbegrænset periode.

Stk.6 Den daglige kontorleder er hovedbestyrelsens sekretær og deltager i møderne og skriver referat af beslutningerne, bestyrelsens beslutninger læses op punkt for punkt og godkendes.

**Udvalg af ULF**

Vedtægt nr.10

Stk.1 Hovedbestyrelsen nedsætter de udvalg der er brug for.

Stk.2 Et udvalg der er nedsat af hovedbestyrelsen består af max. 5 personer Udvalget vælger udvalgsformand. Hovedbestyrelsen skal være behjælpelig med arbejdsbudget og sekretærhjælp.

Stk.3 Udvalgsformanden har ansvaret for udvalgets arbejde og over for hovedbestyrelsen. Udvalgsformanden har pligt til senest 3 måneder før et ordinært landsmøde, at udarbejde en beretning om udvalgets arbejde.

Stk.4 Udvalget kan ikke forpligte landsforbundet økonomisk, eller retslig.

**Kontingent**

Vedtægt nr.11

Stk.1 Landsmødet fastsætter kontingent for de følgende 2 år. Der findes 4 typer kontingent. A: Stemmeberettigede enkeltmedlemmer. B: Stemmeberettigede grupper/sammenslutninger. C: Enkelt støttemedlemmer. D: Støttemedlemmer grupper/sammenslutninger.

Stk.2 Kontingentet skal indbetales 1 gang årligt.

Stk.3 Hovedbestyrelsen har ret til, efter 2 år, at udelukke enkeltmedlemmer såvel grupper/sammenslutninger for medlemskab af ULF, indtil det skyldige kontingent er betalt.

**Regnskab og revision af ULF**

Vedtægt nr. 12

Stk.1 Landsforbundets regnskabsår er kalenderåret.

Stk.2 Hovedbestyrelsen ansætter en registreret/autoriseret revisor, til at udføre den økonomiske revision af regnskabsåret, derefter fremlægges det for hovedbestyrelsen, med revisorens bemærkninger.

Stk.3 Regnskabet for et regnskabsår, skal være færdigbehandlet i hovedbestyrelsen senest den 1. juni året efter.

**Opløsning af ULF**

Vedtægt nr. 13

Stk.1 Beslutninger om opløsning af ULF kan kun træffes, hvis den er anført som et særskilt punkt på dagsordnen for et landsmøde.

Stk.2 En beslutning om opløsning af ULF kræver, at ¾ af samtlige tilstedeværende delegerede, på 2 landsmøder i træk, med højst 2 måneders mellemrum, stemmer for en opløsning.

Stk.3 Ved det 2 landsmøde, hvor opløsningen endelig besluttes, skal det derpå afgøres, hvordan ULFs midler skal bruges til gavn for udviklingshæmmede.

**Vedtægternes gyldighed**

Vedtægt nr. 14

* Disse vedtægter er besluttet på ULFs landsmøde 2011 i Odense.
* Vedtægterne træder i kraft umiddelbart herefter og erstatter alle tidligere vedtægter.

Formand Næstformand

Vedtægterne er gældende for alle udviklingshæmmede over 30 år, grupper/sammenslutninger samt støttemedlemmer enkelte og grupper/sammenslutninger.